قال بوعزة الخراطي، رئيس الجامعة المغربية لحماية المستهلك، انه سجّل بارتياح تفاعل شركة “سيدي حرازم”، التي قدمت اعتذارا لزبنائها بعد تبوث تولث منتوجها، مبرزا أن هاد الخطة تعتبر تغييرا في معاملة الشركات مع المتجمع المدني والمستهلك. وقال الخراطي، في تصريح لـ”كود”: المشكل دبا هو أن وزارة الصحة ما زالت صامتة إزاء هذا الموضوع، خاصة أنها هي المسؤولة الأولى والأخيرة على المراقبة وصيانة المنتوجات المعلبة وسلامة المياه الصالحة للشرب”. وبخصوص واش كاين شي متضرر من تولث منتوجات “سيدي حرازم”، نفى رئيس الجامعة المغربية لحماية المستلك وجود أي متضرر، مضيفا بالتأكيد: “لحد الآن راه مزال مكاين حتى شي متضرر”. واضاف قائلاً: “منهج المواد الغدائية بصفة عامة أو صناعة المواد الغذائية كيكون عندهوم واحد دفتر التحملات اللي كينبثق من مفهوم التحكم في النقط الحرجة وخاص الشركات تحترم هاد المنهج والمسؤول الوحيد اللي يقدر يقدمهوم للمحكمة يلا كان شي خلل هي وزارة الصحة”. أما في ما يتعلق بالضرر فقد أشار الخراطي إلى أن عندو علاقة ببعض الميكروبات. وشرح أن النوع الاول هو “ليزمات” والبحث فهاد النوع من الميكروبات هو اللي كيبين واش الما ملوث وحار او لا، وهناك كيبين بانه بصح كاين تولث من بكتيريا اللي جاية من الجهاز الهظمي للإنسان او الحيوان. وهذا مؤشر على السلامة الصحية للوحدة الصناعية سيما في ما يتعلق باليقظة والسلامة لأي وحدة. الميكروب الثاني هو باكتيريا كتقدر تقتل الدراري الصغار والناس لكبار خاصة اللي عنهوم المناعة ضعيفة. ويلا دخل هاد المكروب وتكاثر يقدر يقتل هاد الفئة. يضيف رئيس الجامعة الوطنية لحماية المستهلك لـ”كود”. وأنهى المتحدث تصريحه مع “كود”: أظن أن وزارة الصحة يلا معندهاش الأهلية والفعالية باش تدير المراقبة ديال الما الشروب راه حان الوقت باش هاد المادة الحوية تتكلف بها مؤسسة أخرى”. 
تلوث مياه “سيدي حرازم”.. رئيس الجامعة المغربية لحماية المستهلك لـ”كود”: وزارة الصحة هي اللّي كتحمل مسؤوليتها وراه كاين بكتيريا اللّي كتقتل الدراري والشيوخ